གཞན་པ་ཞིག་ནི་བྱང་ཀོ་རེ་ཡའི་རྡུལ་ཕྲན་མཚོན་ཆའི་གནད་དོན་ཡིན།སྲིད་འཛིན་ཁྲོ་འབར་གྱི་མ་མཐའི་ཚད་ཐིག་ནི་བྱང་ཀོ་རེ་ཡར་རྒྱལ་ཁབ་གཞན་ལ་གནོད་འཚེ་གཏོང་ནུས་པའི་ལག་ཆ་ཡོད་མི་རུང་བ་དེ་ཡིན་ན།རྡུལ་ཕྲན་མཚོན་ཆ་དང་མེ་ཤུགས་འཕུར་མདའ་སོགས་གཅིག་ཀྱང་ཡོད་མི་ཆོག་པ་རེད།གལ་ཏེ་ཕྱི་འབྲེལ་གྱི་ལམ་ནས་གནད་དོན་ཐག་གཅོད་མ་ནུས་ཚེ།ཨ་རིས་དམག་དོན་ལ་བརྟེན་ནས་ཐག་གཅོད་རྒྱུ་གདམ་ཀའི་རྣམ་གྲངས་སུ་ཡོད་ན།རྒྱ་ནག་གི་མ་མཐའི་ཚད་ཐིག་གང་ན་ཡོད།ཨ་རིས་དེ་ལྟ་བུའི་དྲག་ཅིང་ཧྲགས་པའི་ལངས་ཕྱོགས་བཟུང་ཚེ།རྒྱ་ནག་གིས་ཨ་རི་དང་མཉམ་འབྲེལ་བྱེད་དགོས་པའི་དགོས་པ་མཐོང་སོང་ངམ།དེ་ཡང་ཞི་ཅིན་ཕེང་གི་བསམ་བློ་མི་གཏོང་རང་གཏོང་གི་གནད་དོན་ཞིག་ཡིན།